Държавен вестник, бр. 65, 2019 г., стр. 37

БРОЙ  65	
Д Ъ Р Ж А В Е Н  В Е С Т Н И К 	
СТР.  37  
6. услуги по придобиване на професионални 
умения в съответната област на икономическа 
дейност на ЦЗЗ;
7. наличие на подходящ персонал за реали-
зиране на подкрепящите услуги;
8. финансови стимули за наетите хора с 
множество трайни увреждания; средствата за 
финансов стимул не могат да надвишават 50 % 
от минималната работна заплата за страната 
за всяко едно от тях; размерът на отпуснатите 
средства за финансовите стимули се определя 
ежемесечно и в съответствие със сключените 
трудови договори с наетите хора с множество 
трайни увреждания;
9. осигуряване на трудово посредничество 
и подпомагане на хората с множество трайни 
увреждания за намиране и започване на работа 
в специализирана или обичайна работна среда. 
Чл. 12. Кандидатстващите с проектни пред-
ложения могат да предоставят и допълнителни 
персонални подкрепящи услуги, даващи им пре-
ференции при оценяване и класиране. Те могат 
да бъдат: осигуряване на последваща заетост 
чрез сключване на предварителни договори с 
работодатели за наемане на хора с множество 
трайни увреждания, осигуряване на транспорт 
до работното място и обратно, както и други, 
предложени от кандидата. 
Раздел ІІІ
Общи изисквания при изготвяне на формуляра 
и бюджета на проектните предложения
Чл. 13. (1) Проектните предложения трябва 
да съдържат попълнени формуляр и бюджет, 
надлежно изготвени, оформени и подписани 
документи, други доказателствени материали.
(2) Представените доказателствени материа-
ли по ал. 1 трябва да се основават на действащи 
норми, нормативи, технически, икономически 
и други изисквания.
(3) Кандидатът трябва задължително да пред-
види и изпълни изискванията за здравословни 
и безопасни условия на труд и за създаване на 
достъпна архитектурна среда за хората с увреж-
дания, регламентирани в нормативната база.
(4) Във връзка с изискванията, регламентира-
ни в ал. 2 и 3, комисията за оценка на проектните 
предложения може да изисква експертиза на 
специалисти от съответна област за изясняване 
на обективността и целесъобразността на пред-
ставените от кандидата доказателства.
Чл. 14. (1) Формулярът на проектното пред-
ложение трябва да дава ясна и точна представа 
за начина, по който кандидатът ще създаде и/
или ще поддържа устойчивост на дейностите в 
ЦЗЗ. Той трябва да съдържа изцяло попълнени 
точки и подточки при спазване на изискванията, 
заложени в настоящата Методика.
(2) При изготвянето му се прави пълно, 
подробно и аргументирано описание на дей-
ностите, които се предвижда да бъдат изпъл-
нени във връзка с реализацията на проектното 
предложение.
Чл. 15. (1) Бюджетът на проектното пред-
ложение се изготвя по образец при спазване 
на посочената в него структура и състав, като 
обосновано, пълно и точно се представят раз-
ходите, свързани с осъществяване на всяка от 
предвидените дейности.
(2) Определянето на разходите по отделни-
те дейности се основава на оферта, избрана 
от кандидата измежду най-малко три оферти, 
които задължително се прилагат в проектното 
предложение. Изборът на оферта се аргумен-
тира, а нейният изпълнител се посочва при 
описанието на съответната дейност. 
(3) Офертата трябва да е издадена не по-рано 
от един месец преди датата на кандидатстване 
и да е с валидност най-малко три месеца след 
датата на подаване на проектното предложение.
Г л а в а  в т о р а
ПРЕДН АЗН АЧЕНИЕ И СТРУ КТ У РА Н А 
ОТПУСКАНИТЕ СРЕДСТВА ЗА ФИНАНСИ-
РАНЕ НА ПРОЕКТНИТЕ ПРЕДЛОЖЕНИЯ
Чл. 16. Максималният размер за финанси-
ране на проектни предложения по настоящата 
Методика се определя ежегодно със заповед на 
изпълнителния директор на АХУ.
Чл. 17. Отпусканите от АХУ средства могат 
да се използват за покриване на инвестиционни 
разходи и/или на текущи разходи (администра-
тивни и преки разходи).
Чл. 18. (1) При изготвяне на проектното 
предложение се спазва следната структура и 
размер на разходите, предвидени за неговото 
изпълнение:
1. инвестиционни разходи – до 35 % от 
общата стойност на проекта, като сумата се 
предоставя за строително-монтажни работи 
и такива, свързани с придобиване на матери-
ално-технически средства, технически уреди/
помагала, съоръжения и приспособления и 
други, необходими за функционирането на ЦЗЗ; 
придобиваните активи трябва да са нови; 
2. административни разходи – разходи за 
възнаграждения, за осигуровки за сметка на 
работодател на административния състав: ръко-
водител, счетоводител, технически сътрудник, 
разходи за комуникации, пощенски услуги, 
режийни разходи за поддръжка, разходи за кон-
сумативи на офис оборудването, банкови такси 
и други, имащи пряко отношение към работата 
на администрацията във връзка с реализацията 
на проекта, които не трябва да превишават 10 % 
от общата стойност на проекта;
3. преки разходи, които имат отношение към 
предвидената текуща работа с хората с мно-
жество трайни увреждания и чийто размер не 
трябва да превишава 55 % от общата стойност 
на проекта; при представяне на преките разходи 
трябва да се спазва следната последователност:
3.1. разходи за финансови стимули за наетите 
хора с увреждания – 50 % от минималната ра-
ботна заплата за страната за всяко наето лице 
(в т.ч. и дължимите осигуровки за сметка на 
работодателя), ако за същото не са платени на 
друго основание; 
3.2. разходи за възнаграждения (в т.ч. и 
дължимите осигуровки за сметка на работо-